หลังมีประจำเดือนประมาณ6-7วัน มีอาการเวียนหัว คลื่นไส้ จมูกได้กลิ่นไวกว่าปกติ เป็นมาประมาณ 5 วันแล้ว และเมื่อวานกับวันนี้มีอาการเพิ่มเติมคือปวดหัวบริเวณขมับ เมื่อวานปวดด้านซ้าย วันนี้ปวดทั้งสองข้าง ไม่แน่ใจว่าเป็นผลข้างเคียงของการเปลี่ยนยี่ห้อยาคุมหรือเปล่า อยากปรึกษาว่าทำอย่างไรให้อาการนี้บรรเทาลง หรือมียาที่ช่วยไหมคะ ปล. จะเวียนหัวเมื่อได้กลิ่นอาหารบางอย่าง น้ำมันที่ทอดอาหารแล้วและกลิ่นขณะทอด ควันรถ ชอบได้กลิ่นแปลกๆลอยตามลมมา กลิ่นครีม/น้ำหอมคนในบ้าน
สวัสดีค่ะ หากเพิ่งเปลี่ยนยาคุมกำเนิด และอาการต่างๆ คือ เวียนหัว คลื่นไส้ ได้กลิ่นไวกว่าปกติ ปวดหัว เพิ่งเกิดหลังจากที่เปลี่ยนยา ก็น่าจะเกิดจากผลข้างเคียงของยาคุมได้ ซึ่งหากอาการเป็นไม่มาก อาจทานนยาต่อไปก่อน โดยส่วนใหญ่ก็จะค่อยๆ ดีขึ้นจนหายไปเอง แต่หากอาการเป็นมาก ก็อาจหยุดทานยาคุมยี่ห้อนี้ แล้วกลับไปทานยี่ห้อเดิมที่เคยทานค่ะอย่างไรก็ตาม อาการที่เป็นอยู่ อาจเกิดจากสาเหตุอื่นๆ อีกได้ เช่น อาหารเป็นพิษ การมีความเครียด วิตกกังวล พักผ่อนไม่เพียงพอ เป็นต้นการบรรเทาอาการในเบื้องต้น ไม่ว่าเกิดจากสาเหตุใด ได้แก่ การจิบน้ำเปล่าบ่อยๆ อาจดื่มน้ำขิงเพื่อช่วยลดอาการคลื่นไส้ เวียนหัว เลือกอาหารที่ย่อยง่าย งดการทานอาหารรสจัด นอนหลับพักผ่อนให้เพียงพอ และอาจทานยาแก้คลื่นไส้อาเจียน เช่น ยาเมโทโคลพราไมด์ (metoclopramide) เป็นต้น หรือยาแก้เวียนหัว เช่น dimenhydrinate (ไดเมนไฮดริเนต) ทานยาแก้ปวดหัว เช่น พาราเซตามอล เป็นต้น